open-index/open-wikipedia-markdown huggingface dataset:
Vuoden 1954 Atlantin hurrikaanikausi

**Vuoden 1954 Atlantin hurrikaanikausi** alkoi virallisesti 15. kesäkuuta 1954 ja päättyi 15. marraskuuta, mutta tosiasiallisesti kausi jatkui seuraavan vuoden alkuun, koska joulukuussa muodostunut hurrikaani Alice haihtui vasta tällöin.

Tällä kaudella kaikki hurrikaanit liikkuivat pitkän matkan pohjois–eteläsuunnassa. Yksikään myrsky ei iskenyt Floridaan tai Meksikonlahden itäosaan, sen sijaan pohjoisempana havaittiin tavanomaista enemmän aktiivisuutta. Hurrikaanit Alice, Carol, Edna, Florence ja Hazel surmasivat yhteensä yli 300 Pohjois-Amerikan mantereen asukasta. 

## Myrskyt

### Alice (Kesäkuu)

### Trooppinen myrsky Barbara

### Carol

### Dolly

### Edna

### Florence

*Florence* muodostui 11. syyskuuta Campenchenlahdella, mistä se liikkui länteen. Se haihtui seuraavana päivänä aiheutettuaan viisi kuolonuhria ja 1,5 miljoonan dollarin vahingot banaaniviljelmille.

### Trooppinen myrsky Gilda

### Hurrikaani kahdeksan
Keski-Atlantilla muodostui 25. syyskuuta trooppinen matalapaine, joka kehittyi hurrikaaniksi 2. lokakuuta.

### Numeroimaton trooppinen matalapaine
Syys- ja lokakuun vaihteessa Meksikonlahdella muodostui trooppinen matalapaine, joka osui maihin Yhdysvaltain ja Meksikon rajalla 3. lokakuuta. Se haihtui 7. lokakuuta.

### Hazel

### Trooppinen myrsky 10
16. marraskuuta muodostui trooppinen matalapaine Pienistä-Antilleista koilliseen. Länteen liikkunut myrsky haihtui 21. marraskuuta.

### Alice (joulukuu)

Kauden 12. myrsky ja kahdeksas hurrikaani *Alice* muodostui 30. joulukuuta Keski-Atlantilla ja haihtui 6. tammikuuta. Se on ainoa tunnettu Atlantin hurrikaani, joka on selvinnyt seuraavaan vuoteen. Sint Eustatius, Saint Kitts, Saba ja Anguilla raportoivat vahingoista, jotka nousivat yhteensä 623&nbsp;000 dollariin.

## Lähteet

## Aiheesta muualla
S/S Rotterdam

**S/S Rotterdam** on vuonna 1958 valmistunut höyrylaiva. Tämä valtamerihöyry kynti meriä vuosituhannen vaihteeseen saakka.

## Laivahotelli

Laiva muutettiin kelluvaksi hotelliksi Saksan ja Puolan telakoilla, ja tuotiin sen jälkeen kotisatamaansa Rotterdamiin, Katendrechtin kaupunginosaan. Sen toivottiin virkistävän tätä hieman epämääräistä aluetta. Sinne onkin tullut laivahotellin vanavedessä uusia kauppoja ja ravintoloita. Aluksessa on 257 hotellihuonetta, museo, pari ravintolaa ja teatteri.

## Lähteet
Sara Carbonero

**Sara Carbonero Arévalo** (s. 3. helmikuuta 1984 Corral de Almaguer) on espanjalainen Telecinco-kanavan tv-kuuluttaja ja urheilutoimittaja. Heinäkuussa 2010 miestenlehti FHM valitsi hänet maailman seksikkäimmäksi urheilutoimittajaksi. Carboneron puoliso on Espanjan jalkapallomaajoukkueen ja FC Porton maalivahti Iker Casillas. Carbonero tuli kuuluisaksi, kun Casillas suuteli häntä haastattelussa sen jälkeen, kun Espanja oli voittanut maailmanmestaruuden vuonna 2010.

## Lähteet
Edoardo Piscopo

**Edoardo Piscopo** (s. 4. helmikuuta 1988 Rooma) on italialainen moottoriurheilija. Hän on kilpaillut Formula BMW, Formula Renault, Formula 3 ja Formula 2 -sarjoissa vuosina 2005-2009. Vuosina 2007-2009 hän kilpaili A1 Grand Prix -sarjassa. Vuonna 2008 hän sijoittui toiseksi Italian F3-sarjassa seitsemällä voitollaan. Piscopo sai palkinnoksi testata Ferrarin F1-autoa yhdessä Mirko Bortolottin kanssa. 

Vuonna 2009 Piscopo kilpaili F2-sarjassa sijoittuen sarjassa kahdenneksitoista 19 pisteellä. Samana vuonna hän kilpaili Aasian GP2-sarjassa ja saavutti kolme pistettä. Vuonna 2010 Piscopo kilpaili Auto GP -sarjassa, jossa hän sijoittui toiseksi. Samana vuonna hän debytoi GP2-sarjassa Trident-tallissa, Italian osakilpailussa jossa hän korvasi Johnny Cecotton. Hän nousi kilpailun viimeisestä lähtöruudusta turva-autojen ja keskeytysten avittamana kilpailun kärkeen ja sijoittui lopulta seitsemänneksi. Sprinttikilpailussa hän starttasi toisesta lähtöruudusta mutta joutui keskeyttämään kolarin seurauksena.

## GP2 -tulokset

## Lähteet
Yhteinen julistus vanhurskauttamisopista

**Yhteinen julistus vanhurskauttamisopista** on luterilaisten kirkkojen ja Roomalaiskatolisen kirkon yhteinen julkilausuma vanhurskauttamisesta  eli syntien anteeksiantamisesta ja kadotuksesta vapauttamisesta. Julkailausuma allekirjoitettiin 31.10.1999 Augsburgissa. Julistuksen taustana ovat ne tuomiot harhaoppisiksi, jotka annettiin  1500-luvulla Trenton kirkolliskokouksessa ja luterilaisissa tunnustuskirjoissa. Kiistan aiheena oli, miten vanhurskaus Jumalan edessä on ihmisen saavutettavissa tai miten ihminen voi sen saada. Kiistaan liittyen kirkot julistivat toisensa aikoinaan pannaan. Nämä pannaanjulistukset katsotaan julistuksessa vanhentuneiksi. Niitä ei varsinaisesti peruta, vaan todetaan että ne eivät "osu maaliin", toisin sanoen eivät koske kirkkojen oppeja sellaisina kuin ne nykyään yhteisesti ymmärretään.

Julistuksen mukaan luterilaisten ja katolilaisten välillä vallitsee nykyään yksimielisyys vanhurskauttamisopin "perustotuuksista". Yhteisesti todetaan myös vanhurskauttamisopin olevan "luovuttamaton kriteeri, joka aina suuntaa kirkon kaiken opetuksen ja toiminnan Kristukseen". Julistuksessa kuitenkin tuodaan esille myös opillisia eroja ja korostetaan, ettei se tee tyhjentävästi selkoa luterilaisesta ja roomalaiskatolisesta vanhurskauttamisopista. Lähtökohtana on, että on monta tapaa ymmärtää vanhurskauttaminen ja siitä on monenlaisia oppeja, mutta allekirjoittaneet tahot voivat yhdessä kuvata, millä tavalla oppi vanhurskauttamisesta voidaan ymmärtää.

Yhteinen julistus vanhurskauttamisesta on herättänyt myös paljon arvostelua, eivätkä kaikki luterilaiset kirkot tai kirkkojen sisäiset toimijat edelleenkään hyväksy sitä. Silti julistus on ekumenian suurimpia saavutuksia, ja sillä on suuri käytännöllinen merkitys kirkkojen välisen yhteistyön kannalta. Julistuksesta huolimatta kirkkojen välillä on kuitenkin edelleen merkittäviä opillisia eroja.

Vuodesta 2004 lähtien on työstetty laajempaa lausumaa vanhurskauttamisen raamatullisista perusteista. Vuonna 2006 Metodistien maailmanneuvosto liittyi julistuksen allekirjoittajiin Soulissa, Etelä-Koreassa. 

## Katso myös
* Confessio Augustana : Bekenntnis des einen Glaubens
* Porvoon kirkkoyhteisö
* Unitatis redintegratio
* C’est la confiance

## Lähteet
* Asiakirja suomeksi

*Kirje katolisen kirkon ja Luterilaisen maailmanliiton Yhteisestä julistuksesta vanhurskauttamisesta Jan Aarts, Fides 17/1999
*http://www.evl.fi/kkh/kt/uutiset/tam97/yvjlopu.txt
*Yhteinen julistus vanhurskauttamisopista 10 vuotta Suomen ekumeeninen neuvosto
*Vanhurskauttaminen kirkon elämässä: Ruotsin ja Suomen luterilais-katolisen dialogiryhmän raportti. Helsinki 2010
Winnipeg Arena

**Winnipeg Arena** oli Kanadan Winnipegissä sijainnut jäähalli, joka toimi vuosina 1972–1996 Winnipeg Jetsin kotiareenana. Areena purettiin vuonna 2006 ja sen korvasi uusi areena nimeltään MTS Centre.

## Lähteet
Reaalikorko

**Reaalikorko** tarkoittaa korkoa, josta on poistettu inflaation tai deflaation vaikutus.

Reaalikorko lasketaan vähentämällä nimelliskorosta odotettu tai todellinen inflaatio:

:reaalikorko = nimelliskorko - inflaatio 

Inflaation vallitessa rahan arvon heikkenee. Silloin reaalikorko on nimelliskorkoa pienempi. 

## Negatiivinen reaalikorko
Reaalikorko on negatiivinen, jos inflaatio on suurempi kuin nimelliskorko. Jos talletuksen reaalikorko on negatiivinen, tallettajan ostovoima heikkenee. Lainanottajan kannalta taas negatiivinen reaalikorko merkitsee huojennusta.

Negatiivinen reaalikorko kannustaa vähentämään säästämistä ja lisäämään kulutusta ja investointeja. Euroopan keskuspankki on 2010-luvulla tavoitellut negatiivista reaalikorkoa ja yrittänyt siten elvyttää euroalueen taloutta.

## Katso myös
* Efektiivinen korko
* Nimelliskorko
* Todellinen vuosikorko

## Lähteet
Gabriel-synteesi

**Gabriel-synteesi** on primääristen amiinien synteesissä käytettävä menetelmä. Se on nimetty kehittäjänsä saksalaisen kemistin Sigmund Gabrielin mukaan ja hän julkaisi sen vuonna 1887. Reaktion lähtöaineet ovat alkyylihalidi ja kaliumftaali-imidi. Synteesin etuna on sen tehokkuus.

## Mekanismi
Gabriel synteesin ensimmäinen vaihe on toisen kertaluvun nukleofiilinen substituutioreaktio. Kaliumftalimidi on nukleofiilinen ja hyökkää alkyylihalidiin. Tällöin muodostuu N-alkyyliftaali-imidi. Seuraavassa vaiheessa N-alkyyliftaali-imidi reagoi hydratsiinin kanssa nukleofiilisellä additioreaktiolla, jota seuraa protonien luovutus ja tetraedrimäisen välituotteen hajottaminen emäksellä tai hapolla. Lopputuotteina muodostuu primäärinen amiini ja ftalyylihydratsiini.

## Muunnokset ja käyttö
Alkuperäisen Gabriel-synteesin käyttökelpoisuutta rajoittivat reaktion vaikeat olosuhteet. Se tapahtui 120&ndash;240 celsiusasteen lämpötilassa ja välituotteen hajottamiseen käytettiin voimakkaita happoja tai emäksiä. Tämä rajoitti kuumuudelle ja hapoille tai emäksille herkkien yhdisteiden synteesiä. Synteesistä kehitettiin Ing-Manske-menetelmä, jossa käytettiin hydratsiinin etanoliliuosta, jonka seurauksena lämpötilaa pystyttiin alentamaan. Myös ftaali-imidin korvaavia matalammissa lämpötiloissa samalla tavoin reagoivia yhdisteitä on kehitetty.

Gabriel-synteesiä käytetään valmistettaessa lääkeaineiden synteeseissä tarvittavaa 2,6-difluorobentsyyliamiinia, jota on hankala valmistaa muilla tavoin. Synteesiä ja sen johdannaisia voidaan hyödyntää myös aminohappojen ja eräiden luonnonaineiden kuten peramiinin, swainsoniinin ja kastanospermiinin synteesiin. Eräät Gabriel-synteesin johdannaismenetelmät ovat hyvin selektiivisiä.

## Lähteet

## Aiheesta muualla
FC Barcelona (käsipallo)

**FC Barcelona Handbol** (myös **FC Barcelona Borges**) on espanjalainen käsipalloseura, jonka kotipaikka on Katalonian pääkaupunki Barcelona. Seura pelaa Espanjan korkeimmalla sarjatasolla, Liga ASOBAL:issa. FC Barcelona Handbol on perustettu vuonna 1942, ja se pelaa kotiottelunsa Palau Blaugranalla.

FC Barcelona Handbol on etenkin jalkapallojoukkueestaan tunnetun katalonialaisen suurseuran, FC Barcelonan käsipallojaosto. Seura on menestynyt eurooppalaisella tasolla hyvin: sen meriiteistä löytyy muun muassa ennätykselliset kymmenen käsipallon Mestareiden liigan  voittoa, joista viisi peräkkäin vuosina 1996-2000.

## Saavutuksia
### Kansainväliset
* IHF Super Globe
**mestari 2013, 2014, 2017 (3)
*EHF Champions League
**mestari 1990-91, 1995-96, 1996-97, 1997-98, 1998-99, 1999-00, 2004-05, 2010-11, 2014-15, 2020-21 (10) **Ennätys**
*Cup-voittajien cup
**mestari 1983-84, 1984-85, 1985-86, 1993-94, 1994-95 (5) **Ennätys**
*EHF Cup
**mestari 2002-2003 (1)
*EHF Champions Trophy
**mestari 1996-97, 1997-98, 1998-99, 1999-00, 2003-04 (5) **Ennätys**
### Kansalliset
*Espanjan pääsarja
**mestari 1968-1969, 1972-1973, 1979-1980, 1981-1982, 1985-1986, 1987-1988, 1988-1989, 1989-1990, 1990-1991, 1991-1992, 1995-1996, 1996-1997,1997-1998, 1998-1999, 1999-2000, 2002-2003, 2005-2006, 2010-2011, 2011-2012, 2012-2013, 2013-2014, 2014-2015, 2015-2016, 2016-2017,  2017–18, 2018–19, 2019-20 (27) **Ennätys**
*Espanjan cup
**mestari 1968–69, 1971–72, 1972–73, 1982–83, 1983–84, 1984–85, 1987–88, 1989–90, 1992–93, 1993–94, 1996–97, 1997–98, 1999–2000, 2003–04, 2006–07, 2008–09, 2009–10, 2013–14, 2014-15, 2015-16, 2016-17, 2017-18, 2018–19, 2019-20, 2020-21 (25) **Ennätys**
* Copa ASOBAL
**mestari 1994–95, 1995–96, 1999–2000, 2000–01, 2001–02, 2009–10, 2011–12, 2012–13, 2013–14, 2014-15, 2015-16, 2016-17, 2017-18, 2018–19, 2019-20, 2020-21 (16) **Ennätys**
*Espanjan supercup
**mestari 1986-87, 1988-89, 1989-90, 1990-91, 1991-92, 1993-94, 1996-97, 1997-98, 1999-00, 2000-01, 2003-04, 2006-07, 2008-09, 2009-10, 2012-13, 2013-14, 2014-15, 2015-16, 2016-17, 2017-18, 2018–19, 2019-20, 2020-21 (23) **Ennätys**

## Aiheesta muualla
*FC Barcelonan käsipallojaoston kotisivu
Nestea

**Nestea** on Nestlén jäätee-merkki. Nesteata myydään sekä pikateejauheena että juomana tölkeissä ja pulloissa.

## Tuotemerkin hallinta
Aiemmin merkkiä hallinnoi Nestlén Yhdysvaltain-juomaosasto ja vuonna 2001 perustettu Coca-Colan ja Nestlén omistama yhteisyritys Beverage Partners Worldwide (BPW). Nestlé ja Coca-Cola lopettivat yhteistyön tammikuussa 2018. Coca-Colalle jäi lisenssi Nestean valmistukseen ja jakeluun Kanadassa, Espanjassa, Portugalissa, Andorrassa, Romaniassa, Unkarissa ja Bulgariassa. Jäljelle jääneitä Euroopan markkinoita hallinnoi Nestle Waters. Syksyllä 2019 Nestlé solmi Yhdysvaltojen markkinoita koskevan lisenssisopimuksen New Age Beverages Corporationin kanssa.

## Historia
Nestlé haki vuonna 1943 patenttia Nescafé-pikakahville. Hakemuksessa oli mainittu, että samaa menetelmää käytettäisiin myös pikateejauheen valmistamiseen. Nestea-pikateejauhetta Nestlé alkoi valmistaa vuonna 1947. Samoihin aikoihin Nestean kanssa alettiin valmistaa myös Nescaféta. Yhdysvalloissa ihmiset käyttivät Nestea-jauhetta jääteen valmistukseen. Resepti saatiin muutettua vuonna 1956 sellaiseksi, että jauhe liukeni suoraan kylmään veteen.

Vuonna 1968 Yhdysvalloissa alettiin tekemään alumiinitölkkeihin purkitettua jääteetä. Neljässä vuodessa siitä tuli yksi johtavista jääteemerkeistä. Nykyisin jääteetä myydään maailmanlaajuisesti monilla eri makuvaihtoehdoilla.

Nestlé hankkii Nestean valmistuksessa käytetyt teenlehdet Intiasta Nilgirien alueen yksityisiltä teenviljelijöiltä.

## Lähteet

## Aiheesta muualla
André Bauchant

**André Bauchant** (24. huhtikuuta 1873 – 12. elokuuta 1958) oli ranskalainen taidemaalari ja aikansa arvostetuimpia naivisteja.

Bauchant maalasi asetelmia ja kuviteltuja historiallisia maalauksia mytologian ja antiikin historian inspiroimana. Hän suosi myös kukka- ja kasviaiheita, joita kuvasi lyyriseen sävyyn. Bauchantin tuotanto oli laadultaan epätasaista, mutta hän oli poikkeuksellisen tuottelias.

Puutarhurina työskennellyt Bauchant luki vapaa-aikanaan paljon klassista kirjallisuutta. Ensimmäisen maailmansodan aikana hänet lähetettiin Kreikkaan Dardanelleille. Komennuksen loppuvaiheessa armeija kiinnitti huomiota Bauchantin piirustustaitoihin ja koulutti hänestä kartanpiirtäjän. Tapaus rohkaisi häntä suunnittelemaan taiteilijanuraa.

Palattuaan sodasta 46-vuotiaana Bauchant omistautui maalaukselle. Hänen maalauksiaan oli ensi kertaa esillä Pariisin Syyssalongissa 1921. Tuolloin hän teki kukkamaalauksia. Bauchant siirtyi pian historiallisiin aiheisiin, joissa puutarha ja kasvit saattoivat olla mukana, kuten *Louis XI johtaa mulperipensaiden istutusta Toursin lähellä* (1943). Aiheisiin kuului muun muassa Kleopatra ja joskus myös ajankohtaisia tapahtumia.

Le Corbusier keräsi Bauchantin töitä ja oli hänen ensimmäinen rohkaisijansa. Le Corbusier myös kirjoitti hänestä ensimmäisen tutkielman yhteistyössä Ozenfantin kanssa. Bauchantin ensimmäinen yksityisnäyttely oli Pariisissa vuonna 1927 Galerie Jeanne Bucherilla. Sergei Djagilev pyysi 1928 häntä tekemään puvustuksen ja lavasteita balettiin *Apollon musagète*, joka oli Igor Stravinskyn säveltämä. Baletin esitti Ballets russes -ryhmä Monte Carlossa George Balanchinen tekemään koreografiaan.

Vuoden 1927 jälkeen Bauchant siirtyi suurista mytologis-historiallisista aiheista kukkiin ja hedelmiin, sekä maisemiin joissa oli usein ihmishahmoja. Aiheet oli kuvattu kuitenkin Raamatun, Homeroksen ja yleensä sankarieeposten hengessä. Maalauksissa on erikoisen kömpelyyden ohella poeettista ja mysteeristä sävyä, toisinaan hieman keskiaikaisten maalausten tyyppisesti. Maalausten värit olivat himmeäpintaisia, mikä myös muistuttaa keskiajan temperamaalauksista.

Bauchant oli mukana Pariisissa järjestetyssä suuressa naivistien näyttelyssä, mikä lisäsi hänen mainettaan. Myöhemmin hänen tuotannostaan järjestettiin näyttelyitä ja retrospektiiveja museoissa muun muassa Toursissa (1960).

Myöhempinä vuosinaan hän suunnitteli kuvakudoksia Beauvais’n ja Gobelinin tehtaille. 

## Lähteet

## Kirjallisuutta
* Dina Vierny, Alain Troadec und Pierre Cabanne: *Andre Bauchant, Catalogue raisonne*, Benteli (2007) 
*Ronald Alley, Catalogue of the Tate Gallery's Collection of Modern Art other than Works by British Artists, Tate Gallery and Sotheby Parke-Bernet, London 1981, sivu 33.

## Aiheesta muualla
*Bauchant Taten kokoelmissa
*Bauchant MoMAn kokoelmissa
*Bauchant Zander Collection kokoelmissa
Farkkuhame

**Farkkuhame** on denim-kankaasta tehty hame. Farkkuhameen yläosassa on yleensä napit tai nepparit niin kuin farkuissakin. Naisellisempaa ilmettä farkkuhameelle annetaan usein esimerkiksi kirjonnalla tai nahasta, strassista, pitsistä, muusta kankaasta tms. tehdyin somistein. Viimeistelemättömän helman avulla farkkuhame saadaan muistuttamaan itse tehtyjä, pitkistä farkuista leikkaamalla tai repimällä katkaistuja farkkushortseja.

Farkkuhame syntyi 1960-luvun lopun hippivuosina, jolloin nuoret naiset keksivät kierrättää vanhoja farkkuja ompelemalla niistä pitkiä hameita. Farkkuhousujen sisäsaumat ratkottiin auki ja eteen ja taakse ommeltiin kolmiomainen kangaspala, joka voi olla denimiä tai mitä tahansa muuta kangasta.  Valmisvaateteollisuus innostui tarjoamaan denimkankaasta tehtyjä hameita farkkujen vaihtoehdoksi 1970-luvulla.

Farkkuhameita pitävät mallistossaan monet farkkuhousumerkit, kuten Levi Strauss & Co.
## Lähteet
Eastern Ghana

**Eastern Ghana** eli **Itä-Ghanan hallintoalue**  on hallintoalue Ghanan  itäosassa. Sen pääkaupunki on  Koforidua, pinta-ala 19 323	 km2 ja väkiluku  2 297 600  (1.7.2010)
 
Itä-Ghanan hallintoalueella sijaitsee Akosombon pato, joka tuottaa suuren osan Ghanan vesivoimasta ja Voltan tekojärvi. Atewa-Atwirebun metsä tunnetaan perhosistaan ja linnuistaan.
## Lähteet

## Aiheesta muualla
Camille Bombois

**Camille Bombois** (1883 – 1970) oli ranskalainen taidemaalari ja naivisti. Bombois maalasi eloisia ja värikkäitä maalauksia, joiden aiheet olivat katu-, sirkus- ja markkinaelämästä. Camille Bomboisin töitä oli ensimmäisessä Documenta-näyttelyssä 1955.

Bombois toimi myös kiertävän sirkuksen voimamiehenä. Vuonna 1907 hän muutti Pariisiin, jossa työskenteli rautateillä ja öisin sanomalehden painossa siirrellen painavia paperirullia. Päivisin hän maalasi. 

Bomboisin sodassa ollessa hänen vaimonsa oli sillä välin tullut toimeen muun muassa myymällä miehensä maalauksia. Se rohkaisi Bomboisin jättämään yötyönsä. Hän myi maalauksiaan Montmartren jalkakäytävillä, missä myös Seraphine Louisin ja Rousseaun löytänyt taidekauppias Wilhelm Uhde näki niitä. Bomboisin ensimmäinen näyttely oli vuonna 1937. Kritiikeissä Bomboisia verrattiin Rousseauhun, joskin hänen töissään oli vähemmän fantasiaa. Bomboisin maalauksissa oli voimakkaita kontrasteja, kuten mustaa, kirkkaita punaisia, sinisiä ja pinkkejä värejä. Omiin kokemuksiinsa tukeutuen hän maalasi sirkusaiheiden ohella maisemia, joissa oli kalastajia. Jokilaivurin poikana Bombois maalasi myös jokivarsien näkymiä.

## Lähteet
Bono (Ghana)

**Bono**  on hallintoalue Ghanan keskiosassa. Sen pääkaupunki on Sunyani, pinta-ala 11&nbsp;113 km² ja väkiluku vuoden 2021 laskennassa 1&nbsp;208&nbsp;649.

Bono sai nykyiset rajansa vuoden 2018 aluehallinnon uudistuksssa, kun vanha Brong-Ahafon alue jaettiin osiin. Itäosasta tuli Bono East, ja eteläosasta Ahafo.

Hallintoalueen pääkaupunki Sunyani on seitsemän tunnin automatkan päässä Accrasta.

## Lähteet

## Aiheesta muualla
Voltan hallintoalue

**Volta** on hallintoalue Ghanan  itäosassa.  Sen pääkaupunki on  Ho, pinta-ala  20 570 km2 ja väkiluku  1 878 300 (1.7.2010)

Voltajoki ja Voltan tekojärvi muokkaavat alueen luonnetta: ne ovat kulkureitti, energian ja kasteluveden lähde ja kalastusalue. Alueen maasto ja maisemat vaihtelevat suuresti, sillä se ulottuu rannikolta Ghanan korkeimmalle vuorelle, ja kasvillisuus vaihtelee sademetsästä savanniin.

## Piirikunnat

Volta jaetaan piirikuntiin, ne ovat:

* Adaklu-Anyigbe District
* Akatsi District
* Ho Municipal District
* Hohoe District
* Jasikan District
* Kadjebi District
* Keta District
* Ketu District
* Kpando District
* Krachi District
* Krachi East District
* Nkwanta District
* North Tongu District
* South Dayi District
* South Tongu District

## Lähteet

## Aiheesta muualla
Eesti Maja

**Eesti Maja** on Helsingissä Suvilahden vanhalla voimala-alueella Sörnäisissä toimiva Viro-keskus. Keskuksessa on laaja Baltia-kirjasto, jonka kokoelmia on kartutettu lahjoituksin.

Keskuksessa toimivat Viron matkailun edistämiskeskus, Tarton yliopiston toimipiste, Viron Suomen-instituutti, Suomen Viro-yhdistysten liitto ja Tuglas-seura sekä Estonia Enterprise, joka esittelee Viron liiketoimintamahdollisuuksia.

Keskuksen toimitilat avattiin syyskuussa 2010, ja sinne siirtyivät toiminnot entisistä tiloista Mariankadulta.

## Katso myös

* Luettelo eri maiden kulttuurikeskuksista Suomessa
* Suomenvirolaiset

## Lähteet

## Aiheesta muualla
*Eesti Maja
Kerotakis

**Kerotakis** on laite, jolla pystyttään erottamaan metalleja toisistaan. Laitteen kehittivät aleksandrialaiset alkemian alkuaikojen aikana. 

Laitteen yläosassa olevalle tuelle laitettiin vähemmän jaloa metallia ja niiden alle rikkiä. Rikin alla oleva tuli höyrysti rikin ja tämä reagoi metallien kanssa. Syntyneet sulfidit putoavat alaosaan, mutta reagoimaton metalli jää sihtiin. Laitteen alaosaan kertynyt musta seos kuumennettiin uudestaan ylimääräisen rikin höyrystämiseksi. Näin haluttuja metalleja saatiin erotettua toisistaan. Metalleja on mahdollisesti käsitelty myös arseenin ja elohopean kaasuilla.

## Lähteet
*

### Viitteet
Kuutiotalot

**Kuutiotalot** () ovat Rotterdamissa, Alankomaissa olevia asuinrakennuksia. Ne ovat arkkitehti Piet Blomin suunnittelemia ja koostuvat kahden jättikuution ja 38 pienemmän kuution kokonaisuudesta. Arkkitehtuuriltaan ne ovat hämmästyttäviä. Useimmat moduuleista ovat asuinkäytössä. Kuutio jakautuu kolmeen kerrokseen, ja jokaisessa on noin sata neliötä tilaa. Yksi asunnoista on avoinna yleisölle.

## Lähteet
Euromast

**Euromast** on Rotterdamissa Alankomaissa sijaitseva näkötorni. Sen yläosassa toimii myös ruokaravintola. Tornista on mahdollista päästä alas noin sadan metrin matkan turvaköyttä pitkin 45 euron lisämaksua vastaan.

## Lähteet
Rikki-elohopeateoria

**Rikki-elohopeateoria** on alkemian aikana islamilaisessa maailmassa kehitelty teoria. Teorian mukaan rikki tarkoittaa haihtuvia tai palavia aineita, jotka eivät vastanneet kiinteitä aineita. Nämä höyryt olivat selitys metallien erilaisille ominaisuuksille. Elohopeaa taas pidettiin metallien haihtuvien osien likimääräisenä vastineena. Rikkiä tai elohopeaa ei saa sekoittaa niitä vastaaviin alkuaineisiin, rikkiin tai elohopeaan.

## Lähteet
* 

### Viitteet

## Aiheesta muualla
*Helsingin yliopisto, Kemian laitos, Terhi Ahonen, Kemian historiaa: Islamilainen alkemia
Upper East Ghana

**Upper East Ghana**  on hallintoalue Ghanan  pohjoisosassa, Burkina Fason rajalla. Pääkaupunki on Bolgatanga	ja pinta-ala 8 842&nbsp;km2	Väkiluku 1. heinäkuuta 2010 oli 1 001 900

Alue sijaitsee perinteisten Saharan poikki kulkevien kauppareittien varrella. Pääkaupunki Bolgatangan eli Bolgan markkinat ovat vuosisatoja vanha kauppamiesten kohtauspaikka. Alueen nähtävyyksiin kuuluvat Tongon viheltävät kivet. Se on kivimuodostelma, jonka koloissa tuuli ujeltaa aavemaisesti.
## Lähteet

## Aiheesta muualla
Enter the Void

**Enter the Void** on vuonna 2009 ensi-iltansa saanut kokeellinen draamaelokuva, jonka on ohjannut Gaspar Noé. Sen pääosia esittävät Nathaniel Brown, Paz de la Huerta ja Cyril Roy. Ohjaaja Gaspar Noé on itse kutsunut elokuvaa "psykedeeliseksi melodraamaksi".

## Rooleissa

## Arvioita
Nyt-liitteessä kolme kriitikkoa antoi elokuvalle tähtiä keskiarvolla 2,3.

Episodi-lehden kolme kriitikkoa antoi elokuvalle pisteitä keskiarvona 4,33.

*Suomen Kuvalehden* elokuvakriitikko Kalle Kinnunen tunnustautui tuoreeltaan suureksi *Enter the Voidin* ihailijaksi ja sanoi marraskuun 2009 ja kesäkuun 2010 välillä katsoneensa sen neljä kertaa. Hänestä Gaspar Noé on yksi nykyelokuvan rohkeimmista kokeilijoista Aleksandr Sokurovin ja Lars von Trierin rinnalla.

*Turun Sanomien* Päivi Valotien mielestä Noé ei nyt yllä hirvittävyydessään ylittämättömän esikoiselokuvansa *[[Yksin kaikkia vastaan (vuoden 1998 elokuva)|Yksin kaikkia vastaan]]* (1998) tasolle, vaikka ohjaajan osaaminen ja omaperäisyys jälleen näkyykin. Noén visuaalinen kädenjälki on vahva, mutta tarina on ylipitkä eikä sen sanoma ole yhtä tinkimätön kuin aiemmissa elokuvissa.

## Lähteet

## Aiheesta muualla
* 
*
Stadion Partizan

**Stadion Partizan** on urheilustadion, joka sijaitsee Belgradissa Serbiassa. Pääosin stadion on jalkapallokäytössä, kun se toimii belgradilaisseura Partizanin kotikenttänä. stadion otettiin käyttöön 9. lokakuuta 1949 ja sen kapasiteetti on 32&nbsp;887.

Stadionia ympäröi juoksuradat ja se oli pitkään Serbian puolustusvoimien omistama. Se tunnettiin nimellä JNA Stadion, joksi sitä kutsutaan edelleen epävirallisesti. Ensimmäinen remontointi stadionilla tehtiin vuonna 1998, ja siihen kuului muun muassa katsomotilojen laajennus.

## Aiheesta muualla

* Stadionin esittely Partizanin kotisivustolla
Kuisti

**Kuisti** on rakennuksen pääoven edessä sijaitseva läpikulkuun tarkoitettu katosrakennelma, joka voi olla joko avoin tai umpinainen. Tavallisesti avoinkin kuisti on varustettu kaiteilla. Kuistin pääasiallinen tehtävä on suojata kulkua ovelle.

Suomalaisissa puutaloissa kuisti on tyypillinen pääovea suojaava rakennelma. Ulko-oven suojaamisen lisäksi se on ollut perinteisesti myös omistajan aseman ja varallisuuden osoitin. Nykyisenkaltaisia kuisteja, jotka ovat kuin huone talon edessä, rakennettiin ensimmäisen kerran virkataloihin 1600-luvulla. Maalaistaloissa umpinainen kuisti yleistyi 1800-luvulla. Kuistista voidaan käyttää myös nimitystä ”porstua”. Veranta on kuistin tapainen, lähinnä oleskeluun, ei läpikulkuun, tarkoitettu rakennelma.

## Katso myös
*Katos
*Patio
*Päätykatos

## Lähteet

## Kirjallisuutta

## Aiheesta muualla

*
Juan Calatayud

**Juan Jesús Calatayud Sánchez** (s. 21. joulukuuta 1979 Antequera, Espanja) on espanjalainen jalkapallomaalivahti. Hän pelasi seuratasolla kotimaansa lisäksi Unkarissa ja Intiassa. Hän pelasi Espanjan pääsarjassa viidessä eri seurassa.

## Seurajoukkueura
Calatayud on Málagan kasvatti. Kauden 2002–2003 hän pelasi lainasopimuksella Algecirasissa. Palattuaan takaisin kasvattajaseuraansa hän teki ensiesiintymisensä edustusjoukkueessa 29. lokakuuta 2003 ottelussa Athletic Bilbaota vastaan. Kaudeksi 2005–2006 hänet lainattiin jälleen, tällä kertaa Getafeen.

Vuonna 2006 Calatayud siirtyi Racing Santanderiin, jossa hänen vastuunsa jäi kuitenkin hyvin minimaaliseksi toimiessaan lähinnä joukkueen kolmosmaalivahtina. Toisella kaudellaan 2007–2008 hän jäi ilman pelinumeroa.

Heinäkuussa 2008 hän teki kaksivuotisen sopimuksen Hérculesin kanssa. Ensimmäisellä kaudellaan joukkueessa häneltä jäi paitsi vain yksi sarjaottelu. Seuraavalla kaudella 2009–2010 Calatayud jatkoi joukkueen ykkösmaalivahtina ja pelasi kauden ensimmäisellä puoliskolla eniten nollapelejä. Hän ei kuitenkaan lopulta onnistunut saavuttamaan Segunda Divisiónin Zamora-palkintoa, vaan hävisi sen niukasti Recreativo-maalivahti Vicente Guaitalle.

## Lähteet

## Aiheesta muualla

* Calatayudin tilastot BDFutbol -sivustolla
Upper West Ghana

**Upper West Ghana**  on hallintoalue Ghanan  pohjoisosassa, Burkina Fason rajalla. Sen pääkaupunki on Wa ja pinta-ala 18 476&nbsp;km2. Alueen väkiluku 1. heinäkuuta 2010 oli 637 200.

Alue sijaitsee perinteisten Saharan poikki kulkevien kauppareittien varrella. Se on maisemaltaan suurelta osin apinanleipäpuiden täplittämää ruohosavannia. Alueen nähtävyyksiin kuuluu Gbellen riistansuojelualue ja wala-heimon päällikö Wa Naan palatsi.
## Lähteet

## Aiheesta muualla
Saša Rakezić

**Saša Rakezić**, taiteilijanimi **Aleksandar Zograf**, (s. 1963) on serbialainen sarjakuvantekijä ja toimittaja.

Rakezić on pienen Vreme-nimisen aikakauslehden toimittaja ja sarjakuvantekijä. Hän teki sarjakuvia 1990-luvun alusta Jugoslavian hajoamisesta alkaen ja lähetti niitä vaihtoehtolehdille Kanadaan ja Yhdysvaltoihin. Nykyisin hänen sarjakuviaan julkaistaan monissa Euroopan maissa.

## Suomeksi
*Aleksandar Zograf, *Elämää saarroksissa*, Noitarumpu-lehti (ISSN 1236-6005), 1996 

## Lähteet

## Aiheesta muualla
*Aleksandar Zografin sivusto
Aapo Kukko

**Aapo Kukko** (s. 19. syyskuuta 1991 Kemi) on suomalainen sarjakuvantekijä. 

Kukko valmistui medianomiksi Tampereen ammattikorkeakoulun Virtain yksikön viestinnän ja käsikirjoittamisen linjalta vuonna 2014.

Kukko herätti huomiota ja sai myönteisiä arvosteluita sotasarjallaan *U-255 – Sukellus pohjoisessa*. Todellisiin tapahtumiin ja henkilöhahmoihin vapaasti pohjautuva sarjakuva kertoo toisen maailmansodan aikaisen saksalaisen sukellusveneen toiminnasta Pohjois-Atlantilla ja Jäämerellä.

Salla Brunou vertaa *[[Kvaak.fi|Kvaakissa]]* sarjakuvan ”intensiivisiä tuijotuksia, pysähtyneitä merimaisemia ja kohtalonhetkiä sodan taustamaisemissa” kuuluisan Hugo Prattin tuotantoon. Hän kuitenkin toteaa Kukon onnistuneen Pratt-vaikutteistaan huolimatta tekemään omantuntuisen ja itsenäisen pitkän sotaseikkailusarjakuvan. Jarkko Sikiö toteaa, että kakkososassa Kukko on tavoittanut ajan hengen, sen tunnelma on raskas, raskaampi kuin edellisessä, joskin huumori herää hetkittäin eloon.

## Julkaisuja
**Hibbo* (2008–)
**U-255 – Sukellus pohjoisessa I*. (MKKEntertainment 2008) Sarja: MKKEntertainmentin sotakirjasto, ISSN 1797-8289
**U-255 – Sukellus pohjoisessa II*. (MKKEntertainment 2010) Sarja: MKKEntertainmentin sotakirjasto, ISSN 1797-8289
**U-255 – Sukellus pohjoisessa III*. (MKKEntertainment 2011) Sarja: MKKEntertainmentin sotakirjasto, ISSN 1797-8289
*Kukko, Aapo (kuvitus) & Mustasaari, Mikko (käsikirjoitus): *Aave Stream Cityssä.* Lempo Kustannus, 2012.
*Kukko, Aapo: *Riekaleita*. Arktinen Banaani, 2015.
*Bagge, Tapani & Kukko, Aapo: *Harmaa susi*. Arktinen Banaani, 2016.
*Remahl, Jarkko & Kukko, Aapo ym. (kuvitus): *Suku, sisu, sotu: suomalaisen sosiaaliturvan historiaa*. Helsinki: Kela, 2017.
*Kukko, Aapo & Hänninen, Ville: *Sosialisti ja nihilisti*. Täysi Käsi Oy, 2019.
*Kukko, Aapo: *Karmea Tarina: Kertomus Kongosta*. Zum Teufel, 2019.
*Astre, Tessa & Kukko, Aapo & Niva, Niko-Petteri: *Huojuva Torni*. Zum Teufel, 2021.
*Niskanen, Esa & Kukko, Aapo ja Kivimäki, Hanna (kuvitus): *Pimeys on armollinen*. Turku: Lempo Kustannus, 2022. 
*Bagge, Tapani & Kukko, Aapo: *Marius*. Turku: Zum Teufel, 2022. 
*Astre, Tessa & Kukko, Aapo & Niva, Niko-Petteri: *Uhma on Jumalasta*. Turku: Zum Teufel, 2022. 
*Kukko, Aapo: *Puhumalla Paras*. Turku: Zum Teufel, 2023.  (Aiheena Yrjö Kallinen.)
* Heikkinen, Avi & Kukko, Aapo: *Ethän kuole ennen minua*. Pokuto, 2023. 
* Kukko, Aapo: *Punainen Beethoven: Sarjakuvasinfonia Dmitri Šostakovitšin elämästä.* Turku: Zum Teufel, 2026. 

## Lähteet
Irlanti olympialaisissa

**[[Irlanti]]** osallistui olympialaisiin omalla joukkueella ensimmäisen kerran Pariisissa 1924, ja on ollut sen jälkeen mukana kaikissa kesäolympialaisissa Berliiniä 1936 lukuun ottamatta. Talvikisoihin maa osallistui ensimmäisen kerran Albertvillessä 1992.

Vaikka Irlannin olympiakomitea edustaa koko Irlannin saarta, pohjoisirlantilaiset urheilijat saavat valita itse, osallistuvatko he olympiakisoihin Ison-Britannian vai Irlannin joukkueessa.

Irlannin menestyksekkäimmät urheilumuodot olympialaisissa ovat nyrkkeily, uinti ja yleisurheilu. Maan menestynein olympiaurheilija on uimari Michelle Smith joka saavutti kolme kultamitalia ja yhden pronssin Atlantassa 1996. Kaksi olympiakultaa on voittanut moukarinheittäjä Pat O'Callaghan, joka voitti kultaa Amsterdamissa 1928 ja Los Angelesissa 1932. Bob Tisdall voitti 400&nbsp;metrin aitajuoksun Los Angelesissa 1932, Ron Delany 1&nbsp;500&nbsp;metrin juoksun Melbournessa 1956, Michael Carruth nyrkkeilyn välisarjan Barcelonassa 1992 ja Katie Taylor nyrkkeilyn kevyen sarjan Lontoossa 2012. Yleisurheilun, uinnin ja nyrkkeilyn lisäksi Irlanti on saanut olympiamitalin purjehduksessa, ratsastuksessa ja soudussa. Talvikisoissa maan paras saavutus on Clifton Wrottesleyn neljäs sija skeleton-kelkkailussa Salt Lake Cityssä 2002.

## Mitalit lajeittain

## Mitalit olympialaisittain

## Olympiamitalistit

## Lähteet
Korean Grand Prix 2011

**Korean Grand Prix 2011** (virallisesti **2011 Formula 1 Korean Grand Prix**) oli Formula 1 -kauden 2011 16. osakilpailu. Se ajettiin 14–16. lokakuuta Korean International Circuitilla Yeongamissa Etelä-Koreassa. Kilpailu oli toinen Koreassa, edellinen oli Korean GP 2010 edellisenä vuonna.

McLarenille kyseessä oli tallin 700:s GP.

## Viikonlopun aikataulu ja sää

## Vapaat harjoitukset
Perjantain ensimmäisissä vapaissa harjoituksissa nopeinta vauhtia piti yllä Mercedeksen Michael Schumacher ajalla 2.02,784.

Perjantain toisissa vapaissa harjoituksissa nopein oli McLarenin Lewis Hamilton ajalla 1.50,828. Mercedeksen Nico Rosberg ajoi kostealla radalla pitkäksi lähtösuoran päässä olevan ensimmäisen mutkan renkaiden mentyä lukkoon jarrutuksessa, jonka vuoksi hän törmäsi päin Toro Rosson Jaime Alguersuaria, joka oli juuri tullut varikkotieltä radalle mutkan ulkolinjalle. Törmäys rikkoi tilanteessa Rosbergin auton etusiiven ja hän joutui jättämään ajokkinsa radan varteen siiven taituttua etupyörän alle. Rosberg kutsuttiin harjoitusten jälkeen tuomariston luokse selvittämään kolarointiaan. Rosberg sai tuomaristolta 5 000 euron sakot, koska hän ei saapunut tarpeeksi nopeasti tuomariston luokse selvittämään kolariaan.

Lauantain kolmansissa vapaissa harjoituksissa nopein oli McLarenin Jenson Button ajalla 1.36,910. Harjoitusten loppuminuuteilla Red Bullin Sebastian Vettel joutui nopealla aikakierroksellaan ajamaan pitkään Toro Rosson Jaime Alguersuarin takana, jonka vuoksi Vettel hermostui edessä hidastelleelle sisartallin kuljettajalle siinä määrin, että heristi nyrkkiään, ennen kuin hän lopulta pääsi ohitse. Renaultin Bruno Senna pyörähti kevyesti päin reunamuuria ja vioittaen etusiipeään.

## Aika-ajot
Aika-ajoissa paalulle ajoi hieman yllättäen McLarenin Lewis Hamilton kahden kymmenyksen erolla toiseksi ajaneeseen maailmanmestaruutensa jo varmistaneeseen Sebastian Vetteliin. Hamiltonin paalu merkitsi sitä, että tämä oli kauden ainoa kisa, jossa Red Bull ei vienyt paalupaikkaa.

Ferrari koki suru-uutisen kun tallin kuljetusjärjestelyistä pitkään vastannut Pasquale Danza kuoli lauantaina.

### Tulokset

## Kilpailu
Ennen kilpailua ennakoitiin rengaiden kestävän niin huonosti, että kuljettajat joutuisivat tekemään jopa viisi varikkopysähdystä. Kilpailussa renkaat kuitenkin osoittautuvat odotettua kestävimmiksi, ja kilpailu ajettiin pääsääntöisesti kahden stopin taktiikalla. Kilpailussa nähtiin myös raju kolari, kun Vitali Petrov kolaroi Michael Schumacherin auton perään. Kolarin osapuolet joutuivat keskeyttämään, ja Petrov sai viiden lähtöruudun rangaistuksen seuraavaan Intian GP:n aika-ajoihin. Kilpailun voitti Sebastian Vettel, joka onnistui ohittamaan Lewis Hamiltonin jo kilpailun alussa. Vettelin voitto ja Red Bullin toisen kuljettajan Mark Webberin kolmas sija riittivät varmistamaan Red Bullille toisen perättäisen valmistajien maailmanmestaruuden kolme kilpailua ennen kauden loppua.

Red Bullin voitettua valmistajan palkinnon otti palkintokorokkeella vastaan Christian Horner.

### Tulokset

### Johtokierrokset

## Lähteet
Niskavuoren naiset (täsmennyssivu)

**Niskavuoren naiset** viittaa seuraaviin:

**[[Niskavuoren naiset]]*, Hella Wuolijoen näytelmä vuodelta 1933.
*''Niskavuoren naiset'' Valentin Vaalan ohjaama mustavalkoinen elokuva vuodelta 1938.
*''Niskavuoren naiset'' Valentin Vaalan ohjaama värielokuva vuodelta 1958.
**[[Niskavuori (elokuva)|Niskavuori]]*, Matti Kassilan ohjaama elokuva (1984), jonka alkupuoli pohjautuu *Niskavuoren naisiin*.
Singaporen dollari

**Singaporen dollari** (, , , ) on Singaporen rahayksikkö.  Singaporen dollarin kansainvälinen valuuttakoodi (ISO 4217) on **SGD**, mutta paikallisesti käytetään lyhennettä **S$** .  Dollari jaetaan sataan senttiin (, , , ).

Osana Malaijan federaatiota ja sittemmin Malesiaa Singapore käytti Malesian dollaria, mutta pian vuoden 1965 itsenäistymisen jälkeen silloinen rahaliitto alkoi rakoilla ja vuonna 1967 Singapore loi oman valuuttansa.  Singaporen dollari ja Malesian dollari pidettiin arvoltaan samoina vuoteen 1973 asti, ja Singaporen dollari on edelleenkin 1:1-rahaliitossa Brunein dollarin kanssa.

Singaporen dollari on sidottu valuuttakoriin, jonka tarkka koostumus ei ole julkinen. Elokuussa 2010 yksi euro oli n. 1,7 Singaporen dollaria.
Brucknerhaus

**Brucknerhaus** () on Linzissä sijaitseva  konsertti- ja kongressitalo, joka on nimetty itävaltalaisen säveltäjän Anton Brucknerin mukaan. Rakennus on valmistunut vuonna 1974, ja sen ovat suunnitelleet Heikki ja Kaija Siren.

Brucknerhausissa on 3 pääsalia:
*Brucknersaal,1 420 istumapaikkaa
*Stiftersaal, 392 istumapaikkaa
*Keplersaal, 150 istumapaikkaa

## Lähteet

## Aiheesta muualla
Canada Life Centre

**Canada Life Centre** (aiemmin **MTS Centre** ja **Bell MTS Place**) on Kanadan Winnipegissä sijaitseva vuonna 2004 avattu jäähalli. Se on toiminut NHL-liigan nykyisen Winnipeg Jetsin kotihallina joukkueen perustamisesta 2011 lähtien. Se on myös AHL-joukkue Manitoba Moosen kotihalli.

Areena korvasi vanhan ja sittemmin puretun Winnipeg Arenan. Canada Life Centren kapasiteetti jääkiekko-otteluissa on 15&nbsp;321 katsojaa, joten se on NHL-areenoista pienin. Konsertteihin mahtuu hieman enemmän yleisöä, ja hallin yleisöennätys on noin 17&nbsp;000 katsojaa Metallican konsertissa vuonna 2018.

Hallin nimi oli aluksi MTS Centre manitobalaisen telekommunikaatioyhtiön mukaan. Vuonna 2017 se nimettiin Bell MTS Placeksi, kun suurempi teleyhtiö Bell Canada osti MTS:n. Kesällä 2021 halli nimettiin uudelleen Canada Life Centreksi, kun vakuutusyhtiö Canada Life teki 10 vuoden sponsorisopimuksen.

## Lähteet
Malesian ringgit

**Malesian ringgit** on Malesian rahayksikkö. Ringgitin kansainvälinen valuuttakoodi (ISO 4217) on **MYR**, mutta paikallisesti käytetään lyhennettä **RM** (*Ringgit Malaysia*). Ringgit jaetaan sataan seniin. Vain Malesian keskuspankilla (Bank Negara Malaysia) on oikeus laskea liikkeelle ringgitin kolikoita tai seteleitä. Ringgit on ollut käytössä Malesiassa vuodesta 1946 asti, jolloin se korvasi Salmisiirtokuntien dollarin.

Sana *ringgit* tarkoittaa malaijiksi "sahalaitainen" ja viittasi alun perin 1600-luvun Espanjan hopeataalereihin. Rahayksikön nimi olikin **Malesian dollari** (*Malaysian dollar*) vuoteen 1975 asti, jolloin nimi virallisesti vaihdettiin.

Yksi Malesian ringgit vastaa noin 0,20 euron arvoa (9.8.2025).

## Lähteet
Brighton Dome

**Brighton Dome** on Brightonissa, Englannissa sijaitseva tapahtumien pitopaikka, johon kuuluvat konserttihalli, Corn Exchange sekä teatteri Pavilion. Brighton Dome rakennettiin Walesin prinssille, ja se valmistui vuonna 1805. Nykyäänkin Brighton Dome kuuluu Royal Pavilionin omaisuuteen ja Dome on yhdistetty siihen maanalaisella tunnelilla. Alkujaan konserttihalli oli prinssin talleina ja Corn Exchange ratsastuskouluna.

William Porden suunnitteli prinssille uuden tallin ja ratsastuskoulun, johon hän sai ideoita Intiaa kuvaavista vesiväripiirroksista. Niinpä rakennuksesta tuli indo-goottilaistyylinen ja sen päähallin päälle rakennettiin valtava lasikupoli, läpimitaltaan 24 m ja 19 m korkea. Monet pessimistit ennustivat, että tämä uskalias rakennelma romahtaisi, kun rakennustelineet poistettaisiin. Tallit muutettiin konserttisaliksi suunnilleen vuonna 1860. Sen jälkeen sekä konserttisali että Corn Exchange ovat käyneet läpi monia eri muodonmuutoksia, joista viimeisin, 22 miljoonaa puntaa maksanut konserttisalin remontti tehtiin vuosina 2001 ja 2002. Entisöintiä avustivat mm. Lontoon filharmoninen orkesteri, Courtney Pine, Nigel Kennedy ja Fatboy Slim.

Brighton Dome on ollut muun muassa vuoden 1974 Eurovisionin laulukilpailun näyttämönä, kun ABBA voitti kilpailun kappaleellaan "Waterloo". Muita merkittäviä Brighton Domessa esiintyneitä artisteja ja yhtyeitä ovat olleet muun muassa Jimi Hendrix, The Rolling Stones, Led Zeppelin, Pink Floyd, Ozzy Osbourne, Lily Allen, Beyoncé, Katy Perry ja Alesha Dixon.

Brighton Domessa esitetään myös monen eri musiikkityylin konsertteja, näytelmiä, balettia, komediaa ja nykytanssia.

## Aiheesta muualla

* Brighton Domen virallinen sivusto
Hands All Over (albumi)

**Hands All Over** on yhdysvaltalaisen pop-yhtye Maroon 5:n kolmas studioalbumi, joka julkaistiin Yhdysvalloissa 21. syyskuuta 2010 ja Suomessa 22. syyskuuta.

Maroon 5:n kolmas studioalbumi on äänitetty Sveitsissä, jossa yhtye teki albumia tuottaja Robert Langen kanssa. James Valentine kertoi marraskuussa, että uuden albumin nimeksi tulee *Hands All Over*. Albumin ensimmäinen single, "Misery", julkaistiin 22. kesäkuuta 2010. Toinen single, "Give a Little More", julkaistiin 17. elokuuta 2010.

## Kappaleet

## Arvostelut
* Metacritic: 63/100
* AllMusic: 
* Entertainment Weekly: C+
* Los Angeles Times: 
* Rolling Stone: 

## Lähteet

## Aiheesta muualla
* ''Hands All Over'' discogs.com -sivustolla
Molen kansallispuisto

**Molen kansallispuisto** on luonnonsuojelualue Ghanan luoteisosassa Afrikassa. Se on maan suurin kansallispuisto ja kattaa yli 4&nbsp;800 neliökilometriä savannia ja jokilaaksoja. Molessa elää leijonia, leopardeja, puhveleita, norsuja, monia antilooppeja ja pieniä apinoita. Krokotiilit ovat hyvin näkyvissä, kun ne paistattelevat auringossa lammikoiden reunoilla.

Puistossa on tavattu 93 lajia nisäkkäitä, noin 400 lintulajia, yhdeksän sammakkoeläinlajia, 33 matelijalajia ja viisi endeemistä perhoslajia. Jokivarsien metsissä kasvaa monia harvinaisia ja endeemisiä kasvilajeja.

Muinainen karavaanireitti Maliin kulki aikoinaan nykyisen kansallispuiston poikki. Sitä pitkin vietiin tavaraa ja orjia, ja orjia siepattiin myös näiltä seuduilta. Puistossa on luola, jossa alkuasukkaat piileksivät orjakauppiailta. Kansallispuiston opastuskeskus on paikassa, jossa orjakauppiaat ryöstivät ja tuhosivat kokonaisen kylän. Myös muiden orjakauppiaiden tuhoamien kylien raunioita on puiston alueella.

## Lähteet

## Aiheesta muualla
Tian Yuan

**Tian Yuan** (s. 29. tammikuuta 1993) on kiinalainen painonnostaja. Hän voitti alle 48-kiloisten sarjassa kultaa nuorten olympialaisissa 2010 ja sai myöhemmin samana vuonna samassa sarjassa pronssia aikuisten MM-kisoissa. Tian sai MM-kisoissa tuloksen 204 kiloa ja rikkoi nuorten maailmanennätyksen yhteistuloksen lisäksi sekä tempauksessa, jossa hänen tuloksensa oli 116 kiloa että työnnössä, jossa hän nosti 88 kiloa. 

## Lähteet
Juhani Wiio

**Lauri Juhani Wiio** (s. 30. maaliskuuta 1949 Rantsila) on toimittaja, viestinnän vaikuttaja ja dosentti.

Wiio valmistui Tampereen yliopistosta yhteiskuntatieteiden maisteriksi 1973, lisensiaatiksi 1980 ja tohtoriksi 1985. Hänen väitöskirjansa käsitteli sanoman perillemenoa.

Wiio on suorittanut NASEVA International Management -ohjelman vuonna 1986 ja AMP (Advanced Management Programme) -johtamisen tutkinnon Oxfordin yliopistossa 1999. Jyväskylän yliopiston dosentiksi hänet nimitettiin vuonna 1990 ja Helsingin yliopiston dosentiksi vuonna 2004.

Wiio työskenteli Yleisradion palveluksessa vuosina 1972–2005 mm. TV 1:n A-studion toimittajana, TV2:n ohjelmapäällikkönä ja yhtiön kehitysjohtajana. Hän toimi Euroopan yleisradiounionin International Training Steering Committeen jäsenenä vuosina 1988–2000 ja puheenjohtajana 2001–2005. Vuodesta 2005 lähtien Wiio on työskennellyt viestinnän asiantuntijana Wiio Oy:ssä. Vuosina 2010–2014 hän työskenteli samassa tehtävässä myös Viestintätoimisto Sopranossa.

Väitöskirjan lisäksi Wiio on kirjoittanut kirjoja ja lukuisia artikkeleita niin kotimaisiin kuin kansainvälisiinkin julkaisuihin.

## Julkaisuja

*Wiio, Juhani: *Televisio ja arkikäyttäytyminen. Tutkimus mahdollisuuksista vaikuttaa terveyteen liittyviin elintapoihin*. Weilin & Göös, Tapiola 1984.
*Wiio, Juhani: *Managing Strategic Change in the Changing Radio and Television Market. A Finnish Example 1985-1998*. Finnish Broadcasting Company, Helsinki 1998.
*Wiio, Juhani: *Media uudistuvassa yhteiskunnassa. Median muuttuvat pelisäännöt.* Sitran raportteja 65. Sitra, Helsinki 2006.
*Wiio, Juhani (toim.): *Politiikka ja julkisuus.* Gummerus 1989. 
*Wiio, Juhani (toim.): *Television viisi vuosikymmentä. Suomalainen televisio ja sen ohjelmat 1950-luvulta digiaikaan.* Suomalaisen kirjallisuuden Seura, Helsinki 2007.

## Aiheesta muualla
*http://www.wiio.fi
Magic & Mayhem – Tales from the Early Years

**Magic & Mayhem – Tales from the Early Years** on metalliyhtye Amorphiksen kokoelma-albumi, joka julkaistiin 17. syyskuuta 2010 Nuclear Blastin kautta. Kokoelman kappaleet ovat uudelleenäänitettyjä ja -sovitettuja versioita yhtyeen kolmen ensimmäisen albumin kappaleista. Kitaristi Tomi Koivusaari laulaa albumilla murinavokaaleja ensimmäistä kertaa sitten vuoden 1997. Kokoelman rajoitetussa digipak-painoksessa on bonuskappaleena cover-versio The Doorsin kappaleesta "Light My Fire".

Albumi nousi Suomen virallisen listan sijalle 8.

## Kappaleet

## Kokoonpano
* Niclas Etelävuori – basso
* Esa Holopainen – soolokitara
* Tomi Joutsen – laulu
* Santeri Kallio – kosketinsoittimet
* Tomi Koivusaari – rytmikitara, laulu
* Jan Rechberger – rummut

## Arvostelut
* Angry Metal Guy: 
* Imperiumi.net: 
* Soundi: 

## Lähteet

## Aiheesta muualla
* 
*
Vampyyrien imussa

**Vampyyrien imussa** (*Vampires Suck*) on Jason Friedbergin ja Aaron Seltzerin ohjaama yhdysvaltalainen komediaelokuva vuodelta 2010. Elokuva parodioi pääasiassa romanttista fantasiaelokuvaa Twilight – Houkutus.

## Rooleissa

## Arvostelut
*Helsingin Sanomien* Matti Rämöä elokuva ei vakuuttanut: "Pelkkään liioitteluun perustuva huumori ei naurata ja alkaa toistaa itseään nopeasti." *Turun Sanomien* Päivi Valotien mielestä ideaton irvailu on kiusaannuttavan kehno sekoitus irtonaisia puujalkavitsenä ja pieruhuumorikohtauksia. ”Vaivaannuttavan infantiili parodia myös aliarvioi katsojiaan ja näiden hoksottimia kerrassaan pahasti selittämällä vitsinsä ja viittauksensa aivan puhki.”

## Lähteet
New York Daily News

**New York Daily News** on päivittäin ilmestyvä yhdysvaltalainen sanomalehti, jonka kotipaikka on New York. Lehden julkaisu aloitettiin vuonna 1919, ja se oli Yhdysvaltojen suurilevikkisin sanomalehti. Vuonna 2009 *New York Daily News* oli levikiltään maan viidenneksi suurin sanomalehti. Lehden päivittäinen levikki oli kesäkuussa 2009 632 595 kappaletta. Lehti on historiansa aikana voittanut kymmenen Pulitzer-palkintoa.

## Katso myös
**[[The Dearborn Independent]]*

## Lähteet

## Aiheesta muualla
*Lehden kotisivut
The Stranger (albumi)

**The Stranger** on yhdysvaltalaisen laulaja-lauluntekijä Billy Joelin viides studioalbumi vuodelta 1977. Levyn tunnetuimpia kappaleita on balladi "Just the Way You Are".

Levyn on tuottanut Phil Ramone.

Albumi valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet

A-puoli
# Movin' Out (Anthony's Song) – 3:30
# The Stranger – 5:08
# Just the Way You Are – 4:50
# Scenes from an Italian Restaurant – 7:55

B-puoli
# Vienna – 3:33
# Only the Good Die Young – 3:54
# She's Always a Woman – 2:20
# Get It Right the First Time – 3:54
# Everybody Has a Dream – 4:35

Kaikki kappaleet ovat Billy Joelin tekemiä.

## Muusikot ja muut tekijät
*Billy Joel – kosketinsoittimet, laulu
*Doug Stegmeyer – basso
*Liberty Devitto – rummut
*Hiram Bullock ja Steve Khan – kitarat
*Richie Cannata – puhaltimet, sähköurut
*Jim Boyer, Phil Ramone – äänitys
*Patrick Williams – orkesterisovitukset
*Jim Houghton – valokuvat
*Phil Ramone – tuottaja

## Lähteet
*Billy Joel LP *The Stranger* (CBS/Sony Records LP-1166, 1978)
*Discogs.com
### Viitteet
Transformers (soundtrack)

**Transformers: The Album** on soundtrack vuoden 2007 yhdysvaltalaiseen elokuvaan *[[Transformers (elokuva)|Transformers]]*. Ainoa varsinainen single albumilta on Samin ja Mikaelan tunnuskappale Goo Goo Dollsin esittämä ”Before It’s Too Late”. Soundtrack julkaistiin samana päivänä kuin itse elokuva eli 4. heinäkuuta 2007. 
## Soundtrack
### Kappaleet

### Eivät olleet soundtrackilla

## Score

**Transformers: The Score** on sisältää Steve Jablonskyn elokuvaa varten tekemät sävellykset. Kauppoihin se ilmestyi 9. lokakuuta 2007. 
### Kappaleet
La Paun metroasema

**La Pau** on Barcelonan metron linjojen 2 ja 4 asema. Se sijaitsee Sant Martín alueella Barcelonan kaupungin itäosassa.

La Paun asema avattiin vuonna 1982 linjan 4 pääteasemana. Linja 2 puolestaan saavutti aseman vuonna 1997.

## Lähteet

## Aiheesta muualla
*La Paun asema Trens de Catalunya -sivustolla
Valentine (elokuva)

**Valentine** on Jamie Blanksin ohjaama kauhuelokuva vuodelta 2001. Sen pääosassa ovat David Boreanaz, Denise Richards, Jessica Capshaw, Katherine Heigl ja Marley Shelton. Elokuva perustuu löysästi Tom Savagen samannimiseen romaaniin.

## Lähteet